Moțiunea de cenzură împotriva Guvernului Grindeanu a trecut cu 241 de voturi „pentru” și 10 voturi „contra”. Majoritatea deputaților și senatorilor PSD și ALDE au respectat ordinul lui Liviu Dragnea de a vota moțiunea, dar au fost și excepții.

Sursă foto: INQUAM PHOTOS / Octav Ganea

În afara lui Victor Ponta, secretar general al Guvernului demis, care a votat împotriva moțiunii de cenzură, au mai venit în ajutorul premierului Sorin Grindeanu 13 parlamentari ai PSD și ALDE. Unii au lipsit de la vot, alții au fost în sală, dar nu au votat. În această ultimă categorie, a parlamentarilor care nu votează, deși sunt prezenți, au intrat și oamenii lui Daniel Constantin, fost co-lider al ALDE, apropiat al lui Victor Ponta.

Au absentat de la vot:

- Adrian Nicolae Diaconu, senator PSD de Timiș

- Eugen Dogariu, senator PSD de Timiș

- Marina-Adelina Coste, deputat PSD de Bihor

- Bianca-Miruna Gavriliță, deputat PSD de Timiș

- Luminița-Maria Jivan, deputat PSD de Caraș-Severin

- Ion Mocioalcă, deputat PSD de Caraș-Severin

- Cătălin-Marian Rădulescu, deputat PSD de Argeș

- Ion Spânu, deputat PSD de Caraș-Severin

Au fost prezenți, dar nu au votat:

- Nicolae Bănicioiu, deputat PSD de Iași

- Adrian-Radu Pau, deputat PSD de Timiș

- Alfred-Robert Simonis, deputat PSD de Timiș

- Alin Vasile Văcaru, deputat PSD de Gorj

Au votat și, potrivit propriei declarații, au votat contra moțiunii:

- Radu Borza, deputat ALDE de Brașov.

Președintele ALDE, Călin Popescu Tăriceanu, a precizat deja că va propune excluderea din partid a lui Borza.